সুমনা চক্রবর্তী বহুদিন ধরেই অভিনয় করছেন হিন্দি ধারাবাহিকে কিন্তু কপিল শর্মা শো এই অভিনেত্রীকে যে পরিমাণ খ্যাতি এনে দিয়েছে, অন্য কোনও ধারাবাহিক তা পারেনি। শুধু তাই নয়, এই শো-এর অন্যতম প্রধান কাস্ট মেম্বার হিসেবে আর্থিক দিক থেকেও অত্যন্ত রমরমা অবস্থা সুমনার। কয়েক মাস আগেই যখন কপিল শর্মা শোয়ের কাস্ট মেম্বারদের মাসিক আয় সংবাদের শিরোনামে আসে তখনই জানা গিয়েছিল যে একদিনের পারিশ্রমিক হিসেবে ৬-৭ লক্ষ টাকা পেয়ে থাকেন সুমনা। 

তবে তার বিনিময়ে ধকলটাও নেহাত কম যায় না। তাই মাঝেমধ্যে ভেকেশনে গিয়ে হাত-পা না ছড়ালে চলে? এইদিক থেকে কিন্তু জাতীয় টেলিভিশনের তারকারা বেশ চটপটে। সুযোগ পেলেই চলে যান বিচ ভেকেশনে। কয়েকটা দিন প্রাণ ভরে আনওয়াইন্ড করে নেন কারণ তার পরেই আবার সেই ধরাবাঁধা জীবন যেখানে দম ফেলার সময় নেই। 

সুমনা চক্রবর্তীও এই মুহূর্তে ভেকেশনে গিয়েছেন শ্রীলঙ্কার সমুদ্রসৈকতে। সেখানে তাঁকে দেখা গেল একটু অন্যরূপে। আকর্ষণীয় বিচওয়্যারে হয়ে উঠলেন মোহময়ী। আর সেই ছবি পোস্ট করলেন সোশ্যাল মিডিয়ায়।